[ca] L'espigall del Garraf (Brassica oleracea L.) és una varietat local de col brotonera pròpia del Garraf. Es tracta d'un tipus de col altament ramificant, que no fa cabdell i de la qual es consumeixen les ramificacions laterals (brotons) i les inflorescències immadures que apareixen als seus àpexs (espigalls). Actualment és poc conegut fora de les zones on s'ha cultivat tradicionalment. La Fundació Miquel Agustí (equip de recerca en varietats agrícoles tradicionals catalanes i en promoció de productes autòctons) juntament amb la Diputació de Barcelona i diverses entitats comarcals van posar en marxa, al 2013, el projecte Espigalls del Garraf. Espais Naturals amb Denominació d'Origen Protegida (EGEsNat) per promoure el seu conreu i consum. El desullat i la collita periòdica són la principal peculiaritat d'aquest conreu. El desullat consisteix en tallar el brot principal de la planta un cop aquesta ja està ben formada. Els pagesos realitzen aquesta pràctica amb l'objectiu d'afavorir el desenvolupament de noves ramificacions. La collita periòdica forma part del maneig tradicional de la planta. Els objectius d'aquest estudi són: (1) determinar l'efecte del desullat sobre el rendiment de l'espigall del Garraf, (2) determinar l'efecte del desullat sobre la seva composició química bàsica i (3) fer la descripció morfològica del material vegetal emprat (5a generació de llavor d'espigall del Garraf, fruit del procés de selecció massal del programa de selecció i millora del projecte EGEsNat). Es van aplicar tres tractaments al cultiu: no desullar amb una única collita final (T1), no desullar amb collita periòdica (T2) i desullar amb collita periòdica (T3). De la comparació de T2 i T3 s'esperava deduir l'efecte del desullat. De T1, conèixer millor el desenvolupament natural de la planta i considerar altres formes de maneig del cultiu. Pel que fa al desullat, estadísticament, no s'ha detectat que exerceixi cap efecte sobre la productivitat les plantes. Quant a la composició química, sí que s'han detectat diferències segons el tractament però no se'ls hi ha pogut donar una explicació. La forma de maneig amb una única collita final comporta valors de producció significativament més baixos que el maneig de collites periòdiques El material vegetal emprat en aquest estudi es caracteritza per assolir una alçada mitjana de 92cm, un grau d'arrissat a les fulles alt i el nivell de rebrot que s'espera d'aquest tipus de varietat.

[en] Espigall del Garraf (Brassica oleracea L.) is a brotonera cabbage landrace original from Garraf. It is a type of highly branching cabbage, which does not form cabbagehead and from which the lateral branches (brotons) and the immature inflorescences that form on their apex (espigalls) are consumed. It is currently little known outside the areas where it has been traditionally grown. Fundació Miquel Agustí (a research group focused on Catalan traditional agricultural varieties and locale products promotion) together with the Diputació de Barcelona and various regional entities launched, in 2013, the Espigalls del Garraf. Espais Naturals amb Denominació d'Origen Protegida (EGEsNat) project in order to promote its cultivation and consumption. Pinching and periodic harvest are the two main management features of this crop. Pinching consists in cutting the main bud of the plant once it is fully formed. The farmers carry out this practice with the aim of promoting new ramifications formation. Periodic harvest is included in the traditional management practices. This study has the following aims: (1) to determine pinching effect on espigall del Garraf production, (2) to determine pinching effect on its chemical composition and (3) to make the morphological description of the plant material grown on the study (the 5th generation of espigall del Garraf seed obtained from the mass selection and genetic improvement process in EGEsNat project). Three different treatments were applied to the plants: no pinching plus final single harvest (T1), no pinching plus periodic harvest (T2) and pinching plus periodic harvest (T3). From T2 and T3 comparison it was expected to deduce pinching effects. From T1, to get to know better the natural development of the plant and to consider new crop management practices viability. Regarding the pinching, it has not been possible to statistically detect any effect on productivity. About the chemical, significant differences have been detected depending on the treatment, but it has not been possible to find a coherent explanation for them. The single harvest management practice has obtained significantly lower production values compared to the periodic harvest practice. The plant material used in this study is characterized by reaching an average height of 92 cm, a high leaves curly degree and the expected branching degree for this type of cabbage variety.